kardosdrur/scandi-wiki huggingface dataset:
Surrey Hills

Surrey Hills er eit Area of Outstanding Natural Beauty, særleg vent naturområde, (AONB) i Surrey i England. Det ligg inntil eit anna AONB, Kent Downs, og begge desse ligg i området kjent som North Downs.

Det går tre langturvegar gjennom området: North Downs Way, Greensand Way og Pilgrims' Way.

Surrey Hills består for det meste av kalksteinsrygger, og området har mange sjeldne plante- og insektarter. I ein del av området, Blackheath Commons, føregår det boring etter olje og gass. Delar av Surrey Hills, blant anna Ranmore Common og Box Hill, er eigd av National Trust.

Kjelder
Denne artikkelen bygger på «Surrey Hills» frå ,  den 2. juli 2011.  

Åsar i Surrey
Verneområde i Surrey
The Storr

The Storr er eit fjell på Trotternish-halvøya på Isle of Skye i Skottland. Fjellet har ei høgd på 719 meter over havet.

Galleri

Kjelder
Denne artikkelen bygger på «The Storr» frå ,  den 2. juli 2011. 
 oppgav desse kjeldene:
 The Corbetts and Other Scottish Hills. Scottish Mountaineering Club and Trust. ISBN 0-907521-71-1

Fjell og åsar på Skye
Stadnamn av norrønt opphav i Skottland
Flimmerdyr

Infusjonsdyr, flimmerdyr eller ciliatar er ei biologisk rekkje av eincella organismar som lever nesten overalt der det finst vatn. Dei er kjenneteikna av at dei har to ulike slags cellekjernar og er kledd med flimmerhår, anten heile livet eller, hjå klassen Suctoria, berre i ungdomsstadia. Organismane kan bruka flimmerhåra til å symja, kravla, føla, ta inn mat og halda seg fast.

Skildring 

Dei fleste typar flimmerdyr er frittsymjande og tilnærma kule- eller eggforma. Nokre artar er avflata og nokre er fastsitjande.

Flimmerdyra skil seg frå mange andre eincella organismar gjennom å ha spesialiserte celleorgan, organeller, som har bestemt plass i kroppen slik at ein tydeleg kan skilja mellom over- og undersida til ein organisme. Dei har eit seigt protoplasmalag ytst, ektoplasma, med hud (pellicula), og meir tyntflytande entoplasma inni. 

I entoplasmaet finst pigmentkorn, krystallar og nærings- og pulsereade vakuolar (blærer). Dei har to ulike cellekjerner: Storkjernen, macronucleus, som regulerer rørsle og stoffskifte, og like ved ein småkjerne, micronucleus, som regulerer kjønnsprosessen. Denne mindre kjernen ligg ofte i ei innbukting av den store.

Flimmerdyra tek opp næring gjennom cellemunnen, som ofte ligg i botnen av ei flimmerhårkledd grop eller fure (munnfelt) på framkroppen. Munnen fortset i eit traktforma svelg inn i entoplasmaet. Ufordøyde næringsrestar blir utstøytte av kroppen gjennom celleanus.

Det finst over 8000 artar flimmerdyr. Dei er delte i fire klassar: Holotricha, Peritricha, Suctoria og Spirotricha.

Kjelder 

Artstre: Flimmerdyr (Ciliophora) ved miljolare.no
Delar av denne artikkelen bygger på «Ciliate» frå ,  den 3. juli 2011.

Bakgrunnsstoff 
 

Eukaryotar
Det venezuelanske riksvåpenet

Det venezuelanske riksvåpenet blei teke i bruk av Venezuela i 1836 og har gått gjennom småendringar til å få si noverande utforming. Riksvåpenet er eit skjold med tre felt som kvar har ein av trikolorfargane i flagget i botn. 

Det nedre feltet på skjoldet, som dekkjer heile breidda, er blått med ein springande kvit hest. Øvre venstre felt er raudt med ein kveitebunt i gull. Øvre høgre felt er gult med to krosslagde venezuelanske flagg og våpen – eit sverd, ein sabel og tre lansar – som er bundne saman med ei laurbærgrein. Hesten står for fridom og sjølvstende, våpena og flagga for siger i kamp og urfolk, og kornet for grøderikdom og unionen av 24 delstatar til ein republikk.

Over skjoldet er to krosslagde overflodshorn med ein rikdom av blømande vekstar. På venstre side er ei olivengrein og på høgre ei palmegrein som nedst er bundne saman med eit band i nasjonalfargane. På dette bandet står det fulle namnet på landet og to viktige datoar:

Kjelder
Denne artikkelen bygger på «Coat of arms of Venezuela» frå ,  den 3. juli 2011.  
 

Complete Flags of the World, Dorling Kindersley, femte utgåve 2008.

Venezuela
Riksvåpen
Venezuela
Witham-elva

Witham er ei elv aust i England, , nesten berre innanfor grevskapet Lincolnshire. Ho spring ut sør for Grantham nær South Witham og renn gjennom Lincoln og Boston, før ho munnar ut i The Haven, ein tidvassarm av The Wash, nær RSPB Frampton Marsh. Elva er farbar frå Lincoln til Boston.

Namnet Witham ser ut til å vere særs gammalt, truleg før angelsaksisk, romersk og kanskje til og med keltisk tid. Tydinga er ikkje kjend.

Kjelder
Denne artikkelen bygger på «River Witham» frå ,  den 4. juli 2011. 
 oppgav desse kjeldene:

Elvar i Lincolnshire
Keekle

Keekle er ei elv i Cumbria i England.

Ho renn frå Keekle Head Farm ved High Park mellom Gilgarran og Asby. Elveløpet går sørover via det tidlegare dagbrotet mellom Frizington og Whitehaven til Cleator Moor, der ho munnar ut i elva Ehen.

Keekle er periodevis ei rik lakseelv.

Kjelder
Denne artikkelen bygger på «Keekle» frå ,  den 5. juli 2011.

Bakgrunnsstoff
Saving Cumbria's plastic-lined river

Elvar i Cumbria
Kvitflankemaursmett

Kvitflankemaursmett (Myrmotherula axillaris) er ein liten fugl i maurfuglfamilien.

Dette er fuglar med utbreiing  i tropisk Sentral-Amerika og Sør-Amerika frå El Salvador og Honduras i nord sørover til Amazonas-områda av Bolivia og sørlege Brasil, og dessutan på Trinidad og Tobago. Kvitflankemaurfugl finst samanhengjande i heile austlege Orinoco i Venezuela og i heile Amazonasbassenget sør til områda drenert av dei tilstøytande elvene Tocantins og Araguaia i Brasil. Det finst åtskilte grupper på søraustkysten av Brasil, nord gjennom Guyana-regionen i den nordaustlege delen av Sør-Amerika til Stillehavet og i kystnære regionar av Ecuador, Colombia og Venezuela. Det nordlege Andes skil gruppene av populasjonar i nordvest frå Amazonas-populasjonen.

Skildring
Dette er ein vanleg og tillitsfull fugl i primær og gjenreist skog, vi finn dei i par og i små grupper . Dei deltar òg i fleirartsflokkar, men ikkje så ofte som andre Myrmotherula-maursmettar. Hoa legg to kvite egg med purpurfarga flekker, som blir ruga av begge kjønn i 16 dagar til klekking, i eit lite, koppforma reir av plantefiber og daude blad. Reiret ligg lågt i eit tre eller ein busk.

Kvitflankemaursmett beitar på små insekt og andre leddyr tatt frå kvister og vegetasjon i nedre greiner av trea. 

Kvitflankemaursmett er vanlegvis 10 til 11 cm lang, og veg ca. 8 gram. Den vaksne hannen har mørk grå overside, svart underside, og svarte venger med band av kvite flekker. Flankane og undersidene av venger er kvite. Hofuglar og ikkje-kjønnsmodne hannar har brun overside, gulaktig til gulbrun underside og svakt flekka, raudbrune venger. Flankane og undersidene av venger er kvite, omtrent som hos hannen.

Hannar av den særeigne vestlege underarten M a. melaena har svart overside og underside, og hoa er mørkare enn nominatforma M a. axillaris.

Han har ein 'kvip' fløytelyd etterfølgt av ein trillande trrrrrr. M a. melaena har eit to-tona rop, og eit plystra avtakande pee pee pee-pee-pee-pee-pee-puu-puu rop. Gjeve skilnadene i fjørdrakt og vokalisering, kan dei to formene moglegvis vere ulike artar.

Oversyn underartar etter Clementslista versjon 6.5 frå desember 2010 

 M.a. albigula, søraustlege Honduras til vestre Colombia og vestre Ecuador
 M.a. melaena, austre Colombia til nordaustre Peru, vestre Venezuela og nordre del av Amazonas i Brazil
 M.a. axillaris, austre Venezuela til Guianas-regionen, austre Amazonas i Brasil, nordaustre Bolivia; Trinidad og Tobago
 M.a. heterozyga, austre Peru frå Ucayali-regionen til Madre de Dios-regionen og sørvestre Amazonas i vestre Brasil
 M.a. fresnayana, Puno-regionen i søraustlege Peru og nordvestre Bolivia
 M.a. luctuosa, kysten av Brasil frå Paraíba til Rio de Janeiro

Kjelder 

 Første utgåve av artikkelen byggjer på «White-flanked Antwren» frå , den 5. juli 2011

Bakgrunnsstoff 
BirdLife International (2014) Species factsheet: Myrmotherula axillaris . Henta frå http://www.birdlife.org den 20. august 2014.

Maurfuglfamilien
Hyndburn-elva

Hyndburn er ei elv i Lancashire i England. Ho renn gjennom byane Haslingden, Baxenden, Accrington, Clayton-le-Moors og Great Harwood før ho møter Hyndburn Brook og så renn inn i Calder.

Andre ledd i namnet kjem frå gammalengelsk burna, «bekk». Det første leddet er av usikkert opphav. Det kan anten vere frå gammalengelsk hyldre, «hyll», eller frå den norrøne/gammalengelske mannsnamnet Heilþor/Helthor. I 984 vart elva omtalt som Hinbrun.

Distriktet Hyndburn har namn etter elva.

Kjelder
Denne artikkelen bygger på «Hyndburn (elv)» frå ,  den 6. juli 2011.

Bakgrunnsstoff

Elvar i Lancashire
Bow Creek

Bow Creek er namnet på dei siste tre kilometrene av elva Lee i London. Dette stykket av elva skil seg ut frå resten ved at det er påverka av tidvatn frå Themsen, som ho munnar ut i. Ho blir difor i praksis ofte rekna som ei eiga elv.

Tidlegare var det skipsverft ved Orchard House Yard, og skipa vart sjøsett på elva slik at dei kunne segle nordover på Lee Navigation via slusene Bow Locks, eller sørover til Themsen. I 1810 vart det bygd ei jernbru over elva.

Kjelder
Denne artikkelen bygger på «Bow Creek» frå ,  den 7. juli 2011.  

Elvar i London
Sideelvar til Themsen
Newham
Wey i Surrey

Wey er ei elv i England, for det meste i grevskapet Surrey. Ho er ei sideelv til Themsen, og startar som to separate elvar ved Alton og Liphook i Hampshire. Dei to møtest ved Tilford. Elva er navigerbar over ei strekning på omkring 32 km, frå Godalming til Themsen ved Weybridge sørvest for London.

Dei 25 kilometrane til Guildford vart gjort navigerbare etter eit parlamentsvedtak i 1651. Arbeidet vart fullført i 1653, og tillét lektertransport til London. Utbetringar vart utført i 1671. I 1760 vart ytterlegare 7 km gjort navigerbare, fram til Godalming. Elva har i delar av denne strekninga karakter av ein kanal, og blir òg kalla Godalming Navigation. Basingstokekanalen og Wey og Arun-kanelen vart seinare bygd for å kople Wey til kanalnettverket.

Kanaldelen var i privat eige fram til 1963. Delar av ho vart gjeven til National Trust i 1964, og resten i 1968. Det har ikkje vore kommersiell trafikk sidan 1983. National Trust har eit vitjingssenter i eit tidlegare verft i Guildford.

Kjelder
Denne artikkelen bygger på «Wey (Surrey)» frå ,  den 7. juli 2011.  

Elvar i Surrey
Elvar i Hampshire
Sideelvar til Themsen
High Force

High Force er ein foss i elva Tees i England. Han ligg nær Middleton-in-Teesdale i Durham. Det er ei utbreidd oppfatning at han med eit fall på tjue meter er den høgaste fossen i England, men dette er ikkje korrekt. Cautley Spout i Cumbria har eit fall på ca 175 meter, medan Hardraw Force i North Yorkshire har eit ubrote fall på tretti meter.

Fossen har to fall. Tidlegare var det vanleg at flaumvatn skapte to separate fossar, men etter at Cow Green-reservoaret vart bygd lenger oppe i dalen er det svært sjeldan at det skjer. Det har òg vorte uvanleg at fossen frys om vinteren.

Kjelder
Denne artikkelen bygger på «High Force» frå ,  den 7. juli 2011.

Bakgrunnsstoff
 High Force på nettsida til See Durham 

Fossar i England
Geografi i County Durham
Tinnmaursmett

Tinnmaursmett, Myrmotherula unicolor, er ein liten fugl i maurfuglfamilien.  Han er endemisk for Brasil. Dei naturlege habitata til tinnmaursmett er subtropisk eller tropisk fuktig låglandsskog og til kystsletter. Han er trua av tap av leveområde.

Kjelder 
BirdLife International (2014) Species factsheet: Myrmotherula unicolor. Henta frå http://www.birdlife.org den 20. august 2014.

Bakgrunnsstoff 

Maurfuglfamilien
Fuglar endemiske for Brasil
Halvmånemaursmett

Halvmånemaursmett (Herpsilochmus pectoralis) er ein liten, langhala maursmett i den biologiske familien Herpsilochmus. Han er endemisk for nordaustlege Brasil. Populasjonen er estimert til under 10 000 individ, og dei er spreidde i små isolerte fragment frå delstaten Maranhão i nord til Bahia i sør. Dei har habitat i høg caatingaskog.

Halvmånemaursmetten er 11,5 centimeter lang. Fjørdrakta til hannen er i valørar frå lys grått til svart, han har svart krone, svarte venger med band av kvite flekker. Hoer har raudbrun krone og olivengrøn overside.

Kjelder 

BirdLife International (2014) Species factsheet: Herpsilochmus pectoralis . Henta frå http://www.birdlife.org den 21. august 2014.

Maurfuglfamilien
Fuglar endemiske for Brasil
Rustmaurfugl

Rustmaurfugl, Drymophila ferruginea, er ein liten fugl i maurfuglfamilien. Han er endemisk for antlantisk skog i søraustlege Brasil.

Kjelder 
BirdLife International (2014) Species factsheet: Drymophila ferruginea. Henta frå http://www.birdlife.org den 21. august 2014.

Bakgrunnsstoff

 Videoar, bilete og lydopptak av rustmaurfugl hos Internet Bird Collection

Maurfuglfamilien
Fuglar endemiske for Brasil
Stjernestrupemaursmett

Stjernestrupemaursmett, Rhopias gularis, tidlegare Myrmotherula gularis, er ein liten fugl i maurfuglfamilien. Han er endemisk for Brasil. Stjernestrupemaursmett når ei kroppslengd på 8,5 til 9,5 centimeter, noko som gjer han til ein av dei minste maurfuglar. Han veg 10-12 gram.

Kjelder 
BirdLife International (2014) Species factsheet: Rhopias gularis. Henta frå http://www.birdlife.org den 20. august 2014.
 Data om storleik i første utgåva av artikkelen  «Perlenkehl-Ameisenschlüpfer» frå , den 8. juli 2011

Bakgrunnsstoff

 Videoar, bilete og lydopptak av stjernestrupemaursmett hos Internet Bird Collection

Maurfuglfamilien
Fuglar endemiske for Brasil
Derby i Derbyshire

Derby er ein by og sameint styresmakt i England. Han ligg ved elva Derwent i Derbyshire. Tradisjonelt har byen vore administrasjonssenter for Derbyshire, men sidan Derby i 1997 vart ei sameint styresmakt har grevskapet vorte administrert frå Matlock. Byen har blant anna jernbaneverkstedar og porselensindustri (Royal Crown Derby Porcelain Company) etablert i 1750. Byen er særleg kjent for flymotorfabrikken Rolls Royce.

Historie 

Byen har tilknyting til romarane, angelsaksarane og vikingane. Den romerske festninga Derventio låg truleg ved Little Chester/Chester Green, og seinare var byen ein av dei fem festningsbyane i Danelagen. Byen har feira sitt 2000-årsjubileum som busetjing. 

Opphavet til namnet er uklar. Mange hevdar at det kjem frå namna til danane Deor-a-by, «Landsbyen til rådyra», medan andre meiner det kjem frå det romerske namnet Derventio. Byen vart kalla Darby eller Darbye på nokre av dei eldste karta over området.

Under den engelske borgarkrigen 1642–1646 hadde parlamentsstyrkane ein garnison i byen, under sir John Gell som i 1643 vart guvernøren til byen. Styrkane deltok i forsvaret av Nottingham, kringsetjinga av Lichfield, slaget ved Hopton Heath og fleire andre trefningar. Dei forsvarte òg Derby mot rojalistane.

Under den industrielle revolusjonen var Derby og Derbyshire sentrale stader. I 1717 vart den første silkemøllen drive av vasskraft opna i Derby. I 1759 patenterte Jedediah Strutt ein maskin som revolusjonerte strømpeproduksjonen. Det var òg ei rekkje andre nyvinningar som så dagens ljos for første gongen i Derby.

I 1745 slo Bonnie Prince Charlie leir i Derby under forsøket sitt på å krevje den engelske trona. Forsøket hans vart oppgjeve ved Swarkestone Bridge, berre nokre kilometer sør for Derby.

Byen fekk status som city i 1977 i samband med 25-årsjubileet til Eliszabeth II som dronning. Fram til dette var Derby ein av særs få katedralbyar i Storbritannia som ikkje hadde status som city.

Kultur 

Fotballaga til byen Derby County F.C., etablert i 1884, spelar i The Championship. Klubben vann førstedivisjonstittelen, den gong den høgaste i engelsk fotball, i 1972 og 1975. Cupmeister i 1946. Heimebana til laget er Pride Park Stadium. Tidlegare heimebane var Baseball Ground.

Ein årleg utandørskonsert i Darley Park er ein av dei største regelmessige gratiskonserter som blir arrangert. Byen er òg kjent for jazz, sidan Derby Jazz Group er ein av dei mest aktive jazzorganisasjonar i Storbritannia.

Derby Arboretum var den første offentlege parken i England.

Kjelder 
Denne artikkelen bygger på «Derby (Derbyshire)» frå ,  den 9. juli 2011.

Bakgrunnsstoff 
 Online Guide to Derby 
 Bygone Derbyshire 
 Derby City Council

Byar i Derbyshire
Distrikt i East Midlands
Sameinte styresmakter i England
Busetnader grunnlagde på 600-talet
Bandhalemaurfugl

Bandhalemaurfugl, Drymophila squamata, er ein fugl i maurfuglfamilien som er endemisk for Brasil.

Han har naturleg habitat i subtropisk eller tropisk våt, låglandsskog.

Kjelder 
BirdLife International (2014) Species factsheet: Drymophila squamata. Henta frå http://www.birdlife.org den 21. august 2014.

Bakgrunnsstoff

 Videoar, bilete og lydopptak av Bandhalemaurfugl hos Internet Bird Collection

Maurfuglfamilien
Fuglar endemiske for Brasil
Brynjemaurfugl

Brynjemaurfugl, Myrmoderus loricata, er ein fugl i maurfuglfamilien som er endemisk for Brasil.

Han har naturleg habitat i subtropisk eller tropisk våt, høgareliggande skog.

Kjelder 
BirdLife International (2014) Species factsheet: Myrmeciza loricata . Henta frå http://www.birdlife.org den 24. august 2014.

Bakgrunnsstoff

 Videoar, bilete og lydopptak av brynjemaurfugl hos Internet Bird Collection

Maurfuglfamilien
Fuglar endemiske for Brasil
Caatingamaursmett

Caatingamaursmett, Herpsilochmus sellowi, er ein fugl i maurfuglfamilien som er endemisk for Brasil.

Han har naturleg habitat i subtropisk eller tropisk tørr, skog og tørr savanne. Han er trua av tap av leveområde.

Kjelder 
BirdLife International (2014) Species factsheet: Herpsilochmus sellowi . Henta frå http://www.birdlife.org den 20. august 2014.

Bakgrunnsstoff 

 Videoar, bilete og lydopptak av caatingamaursmett hos Internet Bird Collection

Maurfuglfamilien
Fuglar endemiske for Brasil
Marskmaursmett

Marskmaursmett, Stymphalornis acutirostris, er ein mellomstor maursmett i den biologiske familien Thamnophilidae. Han er monotypisk i slekta Stymphalornis, men det er framlegg om å flytte han inn i slekta Formicivora.

Dette er ein mørk fugl på ca. 13,5 centimeter. Han er mørk brun på oversida og mørk blygrå under. Han har kvitflekker berre på kantar av vengefjør og halefjør. Hofuglen er lysare med kvitaktig underside med mørke flekker.

Han er endemisk for marsker og myrer i dei brasilianske delstatane Paraná og Santa Catarina.

Kjelder 
 Første utgåva av artikkelen byggjer på «Marsh Antwren» frå , den 9. juli 2011
BirdLife International (2014) Species factsheet: Stymphalornis acutirostris. Henta frå http://www.birdlife.org den 21. august 2014.

Referansar

Bakgrunnsstoff 

 Videoar, bilete og lydopptak av marskmaursmett hos Internet Bird Collection

Maurfuglfamilien
Riomaursmett

Riomaursmett, Myrmotherula fluminensis, er ein fugl i maurfuglfamilien som er endemisk for Brasil.

Ein trur han overlever i Guapi Açu Ecological Reserve, sjølv om identifisering er vanskeleg og det har vore reist tvil om han har overlevd.

Dei naturlege habitata er subtropisk eller tropisk fuktige låglandsskogar. Han er truga av tap av leveområde.

Kjelder 
 Første utgåva av artikkelen byggjer på «Rio de Janeiro Antwren» frå , den 9. juli 2011

Bakgrunnsstoff

 Videoar, bilete og lydopptak av riomaursmett hos Internet Bird Collection
BirdLife International (2014) Species factsheet: Myrmotherula fluminensis. Henta frå http://www.birdlife.org den 20. august 2014.

Maurfuglfamilien
Fuglar endemiske for Brasil
Swindon

Swindon er ein by i Wiltshire i Sørvest-England. Han ligg halvvegs mellom Bristol, 64 km mot vest, og Reading, 64 km mot aust. London ligg 130 km mot aust. Byen hadde kring 233 400 innbyggjarar i 2021. 

Swindon vart utpeikt som Expanded Town i 1952 og dette har ført til at folketalet har auka raskt. Swindon jernbanestasjon ligg langs linja frå London Paddington til Bristol. Swindon er ei sameint styresmakt. Innbyggjarane i Swindon vert kalla Swindonians. I Swindon ligg Bodleian bibliotekdepot med 246 km med bokhyller.

Swindon har eit gamalt fotballklubb med ei lang historie, Swindon Town FC. Heimebanen der heiter County Ground. Laget har spela i League Two sidan 2017, og vann jamvel serietittelen 2019-20. Dei flytta ikkje opp til League One på grunn av økonomiske og eigarskapsproblem. 

Tidlegare store jernbaneverkstader vart lagt ned i 1980-åra, og Honda-bilverkstaden vart lagt ned i 2021 etter 35 år. Legemiddelprodusentar som kanadiske Patheon, amerikanske Catalent Pharma Solutionsog franske Vygon har dei britiske hovudkontora sine i byen. Swindon husar også hovudkontoret til National Trust og UK Space Agency.

Kjelder
Denne artikkelen bygger på «Swindon» frå ,  den 9. juli 2011. 
 oppgav desse kjeldene:

Bakgrunnsstoff
Swindon.gov.uk 
Visit Swindon - offisiell turistside

Byar i Wiltshire
Distrikt i Sørvest-England
Sameinte styresmakter i England
Laurits K. Grønnevet

Laurits K. Grønnevet () var ein norsk fiskar, bonde, postopnar og lokalpolitikar. Han var fødd på garden Sætre i Vartdal kommune, no Ørsta, på Sunnmøre. Han tok til som fiskar i open møringsbåt 15 år gammal. Seinare var han førar på eigne båtar. I 1921 slutta han som fiskar og vart postopnar, noko han var til 1944. 

L.K. Grønnevet, som han gjerne vart kalla, hadde mange offentlege verv og oppgåver. I heimkommunen vart han vald til headstyret i 1910. I 1912 vart han ordførar. Det var han i fleire bolkar, til saman i 14 år. Han var formann i forstandarskapet i Vartdal Sparebank. Medhjelpar til presten i Vartdal kyrkje var han i 36 år. 

Som ordførar var han medlem av fylkestinget. I åtte år sat han i fylkesskulestyret. Grønnevet sat ofte i lagretten. Oftast var det i jordskifte- og grensegangforretningar. I 1935 gjekk han, saman med andre, frå Ålesund til Kristiansund i høve vegskjøn. Dei mest krevjande oppgåvene han utførte for samfunnet, rekna han sjølv å vere arbeidet med matforsyninga under første verdskrigen, og formannsjobben i byggenemnda for Vartdal kraftverk.

Kjelder 
 Minne og opplevingar oppskrivne av L.K.Grønnevet - Vartdal Upublisert.

Folk frå Ørsta
Ordførarar i Vartdal
Skifergloauge

Skifergloauge, Rhopornis ardesiacus, er ein mellomstor maurfugl i den biologiske familien Thamnophilidae. Han er monotypisk i slekta Rhopornis.

Skifergloauge er endemisk for tørre skogar i høgder på 100-1000 moh. i delstatane Bahia og Mina si Gerais i Brasil. Han er truga av tap av leveområde. Denne relativt langhala maurfuglen er omtrent 19 centimeter i lengd. Begge kjønn er grå med svartkvite teikningar på vengene og dei har raude auge. Hannen har ein svart hals, medan hoa har ein kvit hals og ei brun krone.

Kjelder 
 Første utgåva av artikkelen byggjer på «Slender Antbird» frå , den 10. juli 2011

Bakgrunnsstoff

 Videoar, bilete og lydopptak av skifergloauge hos Internet Bird Collection
BirdLife International (2014) Species factsheet: Rhopornis ardesiacus. Henta frå http://www.birdlife.org den 21. august 2014.

Maurfuglfamilien
Fuglar endemiske for Brasil
Rotherham

Rotherham er ein by i Rotherham-distriktet i South Yorkshire i England med om lag 117 000 innbyggere. Byen ligg ved elvane Don og Rother renn saman. Han har namn etter elva Rother og hām, gammalengelsk for ‘heim’ eller ‘busetnad’.

Byen har stål-, kjemisk, elektroteknisk og maskinindustri. Det står ei kyrkje frå 1400-talet i byen. Rotherham voks fram som jernverksby frå 1746.

Kjelder

Denne artikkelen bygger på «Rotherham» frå ,  den 10. juli 2011.

Bakgrunnsstoff 

Byar i South Yorkshire